Bodo News : झारखंड में लोकसभा चुनावों के प्रभारी और बिहार के स्वास्थ्य मंत्री मंगल पांडेय ने बृहस्पतिवार को कहा कि आगामी लोकसभा चुनावों में केन्द्र की मजबूत सरकार एवं पूरी तरह से मजबूर विपक्ष के बीच लड़ाई है. मंगल पांडेय ने संवाददाता सम्मेलन में कहा कि जिस प्रकार सिर्फ नरेंद्र मोदी सरकार को हटाने के लिए महागठबंधन एवं गठबंधन की बातें हो रही हैं, उससे साफ है कि इन दलों एवं उनके नेताओं ने भाजपा और केन्द्र सरकार से चुनावों से पहले ही हार मान ली है. उन्होंने स्वीकार कर लिया है कि वे अकेले भाजपा का मुकाबला नहीं कर सकते.